Iwakken ad nessedu Ahil-agi-nnaɣ alma d tagara nebḍa-t ɣef sin n yeḥricen. Yal aḥric nefraq-it ɣef sin n yixfawen; deg aḥric amenzu; newwi-tid ɣef teẓṛi tasenmettit timsezɣent akk d umedyaz, ixef amezwaru d ayen i icudden ɣer teẓri; ad nawi deg-s awal ɣef tbadut n uzɣan asenmetti, amek idilul, iɣarbazen id-ibanen fell-as, akken diɣ ara d-nessegzi timiḍranin tigejdanin n teẓṛi-agi n Edmond Cros, nerna-d kra n yisegziyen yarzan tasenmettit taseklant d usenqed aseklan. Ma deg yixef wis sin; ad nawi awal ɣef tmedyazt taqbaylit yettwacnan d twuri n umedyaz daxel n tmetti, ad dnemmeslay ɣef umaru; ad d-nini d anwa i d-Murad Zimu w ad nebder akk ayen i yaxdem d wayen i yura di teɣzi n umecwaṛ-is. Aḥric wis ssin; ad naxdem deg-s tasleḍt tasenmettit timsezɣent i tegrruma n tezlatin id-neffren deg wammud-nnaɣ, ixef amezwaru ad nezzrew deg-s tizlatin id-yewwin ɣef usenqed n umennuɣ d tmagit ma deg yixef-nniḍen d tasledt n tizlatin idyewwin ghef usenqed n umennuɣ mgal wansayen.